**Farské oznamy**

1. **pôstna nedeľa (21. 3. 2021)**

|  |  |  |
| --- | --- | --- |
| Pondelok | Pondelok po 5. pôstnej nedeli |  |
| Utorok | Utorok po 5. pôstnej nedeli |  |
| Streda | Streda po 5. pôstnej nedeli |  |
| Štvrtok | Zvestovanie Pána, slávnosť |  |
| Piatok | Piatok po 5. pôstnej nedeli |  |
| Sobota | Sobota po 5. pôstnej nedeli |  |
| Nedeľa | Kvetná nedeľa - Nedeľa utrpenia Pána | 10.30 online |

Viete, že Cirkev slávi **Rok sv. Jozefa** a na sviatok sv. Jozefa začal **Rok rodiny**. Verím, že ho využijeme na prehĺbenie vzájomnej lásky a úcty v našich rodinách.

Na túto nedeľu je vyhlásená zbierka na pomoc prenasledovaným kresťanom a vojnovým utečencom. Ide hlavne o podporu kresťanov na Blízkom východe, ktorí žijú v ťažkej situácii. Možno niektorí z vás sledovali i apoštolskú cestu pápeža Františka do Iraku s akou bolesťou sa tam stretával. Chcem vás pekne poprosiť, ak Boh nakláňa vaše srdce k pomoci a môžete pomôcť, pomôžme im spoločne. Im vďačíme za to, že poznanie Ježiša Krista sa dostalo až ku nám a aj vtedy za to mnohí zaplatili vlastnou smrťou. Číslo účtu je SK63 0200 0000 0035 1220 9151. Informácie na utecenci.kbs.sk

„Fórum života organizuje 21. ročník celoslovenskej kampane „Deň počatého dieťaťa". Posolstvom kampane je vniesť do spoločnosti nádej a vďačnosť za svoj vlastný život i za životy našich blízkych. Dielo kampane možno podporiť kúpou virtuálnej bielej stužky na webovej stránke [25marec.sk](http://25marec.sk/) , kde sa o „dni počatého dieťaťa" dozviete bližšie informácie. Oslávme život spoločne a pripnime si bielu stužku! Pomôžme šíriť myšlienku, že život je dar!

Na budúci týždeň sa v noci z 27. na 28. 3. mení čas o hodinu dopredu.

**Chcem vás všetkých pozvať ku sv. spovedi** i slovami Sv. otca Františka: **V centre spovede nie sú hriechy, ktoré hovoríme, ale Božia láska, ktorú prijímame a ktorú vždy potrebujeme. Centrom spovede je Ježiš, ktorý nás očakáva, počúva nás a odpúšťa nám.** **Zapamätajme si: v srdci Boha sme my, ešte prv než naše chyby.**

Chcel by som vás povzbudiť k modleniu sa krížovej cesty.

Chcel by som sa poďakovať za vaše modlitby, obety, finančnú podporu našej farnosti i za každý druh pomoci. Zostávame spojení v modlitbe a žehnám vám do ďalšieho týždňa.

Odkaz na apoštolský list o sv. Jozefovi So srdcom otca:

<https://www.kbs.sk/obsah/sekcia/h/dokumenty-a-vyhlasenia/p/dokumenty-papezov/c/apostolsky-list-patris-corde>